Almdudler

Almdudler es un trincage de Austria. It es un limonade fat de herbes-extractes. Almdudler ha devenit quasi a un national simbole in Austria.

In li octobre 1957 li interprensor Erwin Klein de Vienna comensat developar un limonade. Til 1973 li firma de Klein Almdudler Limonade" A. & S. Klein GmbH & Co KG productet li trincage self, desde 1973 il solmen dat li licentie por it. Hodie it hay anc licenties por producter Almdudler in Germania, Belgia e Svissia.

Almdudler es productet in Austria del firmas Coca-Cola HBC e Vöslauer e desde li annu 2009 in Germania li firma MBG International Premium Brands es li sol productor de ti limonade.

Almdudler consiste ex aqua, sucre, herbes-extractes, lemon-acide, carbon-acide e caramel-color. It hay anc un Almdudler sin sucre e un quel es diluer per aqua.  Almdudler es anc usat por mixter trincages.

Categorie: Trincages
Categorie: Austria